Καλοπήγαδο Αττικής

Το  Καλοπήγαδο  (πρώην Βρωμοπούσι) είναι μικρός παραθαλάσσιος οικισμός της νοτιοανατολικής Αττικής που αναπτύχθηκε μπροστά από την ομώνυμη παραλία. Είναι ένας από τους πολυάριθμους οικισμούς του δήμου Κερατέας κατά μήκος της ανατολικής ακτής της Αττικής. Βρίσκεται ανάμεσα στους επίσης παραθαλάσσιους οικισμούς Δασκαλειό και το Μικρολίμανο. Το παλαιότερο όνομά του (Βρωμοπούσι) σήμαινε βρώμικο πηγάδι στην Αρβανίτικη διάλεκτο και μετατράπηκε την δεκαετία του 1980 στο πιο εύηχο Καλοπήγαδο. Ο πληθυσμός του σύμφωνα με την απογραφή του 2001 είναι 479 κάτοικοιΑπογραφή 2001 Εθνική Στατιστική Υπηρεσία. Ο οικισμός αυτός όπως και οι γύρω οικισμοί είναι αποτέλεσμα της ανεξέλεγκτης αυθαίρετης δόμησης που υπήρξε στην περιοχή των Μεσογείων τα προηγούμενα χρόνιαΚαθημερινή, Η οικιστική πίεση στα Μεσόγεια

 Παραπομπές 

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Λαυρεωτικής